OpenLLM-France/wikimedia huggingface dataset:
# Juan Kruz Unzurrunzaga

Juan Kruz Unzurrunzaga Goikoetxea (Zarautz, Gipuzkoa, 1939ko irailaren 14a - Donostia, Gipuzkoa, 2009ko Uztailaren 13a) euskal kulturgilea izan zen. Zuzenbidea ikasi zuen nahiz eta ez zuen ia praktikatu.
1973an, Salvador Allenderen gobernuak bultzaturiko Osev proiektuan parte hartu zuen Txilen. Proiektu haren helburua helduen alfabetizatzea zen. Bi urtez egin zuen lan bertan.
Euskal Herriko 70eko hamarkadako tentsio politikoa oso gertutik bizi izan zuen. ETA Politiko-Militarreko kidea izan zen. Euskal preso politikoen alde lanean jardun zuen 1975. urtean, bera ere preso sartu zuten arte. Carabanchelgo kartzelan egin zuen espetxealdia. 75eko abenduko amnistiari esker kartzelatik atera eta, presoen abokatu egin zen. 1976an, COPE (Coordinadora de Presos Sociales en lucha) sortzen lagundu zuen eta lehen Amnistiaren Aldeko Batzordeetako kidea izan zen.
1979an, Infiltración liburua kaleratu zuen, Mikel Lejarzaren infiltrazioaren gainean. Liburua Montxo Martinez Antia etakideari eskeini zion, urte berean Madrilen hil zen eta.
Honen guztionen ostean, Albaina kultur promotoraren buru izan zen eta Donostiako Zinemaldiarekin ere kolaboratu izan zuen azken urteetan. Zum-Zum promotora ere sortu zuen. Promotora honen bidez, Joan Manuel Serrat, Els Joglars eta La Orquesta Mondragónen kontzertuak antolatu zituen Araba, Bizkaia eta Gipuzkoan. La Orquesta Mondragón taldearen managerra ere izan zen lau urtez.
Raquel Martinez de Ubago eta Artemio Zarcorekin batera Donostiako Altxerri Galeria ireki zuen. Bertan, Eduardo Chillida eta Bixente Ameztoiren lanak jarri zituzten erakusgai.
1993an, Txilera itzuli zen Ana Herrero eta Jesus Zubeldiarekin batera Sumendi jatetxea sortzeko, Pucos hirian.
1999an, Euskal Herrira itzuli eta Donostiako Ekain Galeria zabaldu zuen.
2009ko Maiatzean Berria egunkariaren erreportaje bati esker jakin zen 1981ean Untzurruntzagak, Bixente Ameztoiren eta hilerriko langile baten laguntzarekin, Joxe Arregik jasandako torturak frogatzen zituzten argazkiak atera zituela. Arregiren gorpua, tortura arrasto nabarmenak zituena, hilobitik atera eta argazkiak atera zizkioten. Argazki horiei esker, Espainiako Poliziaren bertsio ofiziala baliorik gabe gelditu zen. 2009ko Uztailaren 13an hil zen, minbizi baten ondorioz.

## Erreferentziak

* ↑ Joxe Arregiren torturen argazkien egia
* ↑ Berria. «Gaur bete dira 40 urte Joxe Arregi torturatuta hil zutenetik» Berria (Noiz kontsultatua: 2021-02-13).
* Datuak: Q12261021
# Juan Díaz de Solís

Juan Pedro Díaz de Solís (edo João Pedro Dias de Solis portugesez) (Lebrija, Gaztelako koroa edo São Pedro de Solis, Portugalgo Erresuma, 1470 - Punta Gorda, Colonia, 1516ko urtarrilaren 20a) itsasgizona izan zen. Vicente Yáñez Pinzón batera, Hego Amerikako iparraldeko kostaldeak esploratu zituen. 1516an Rio de la Plata aurkitu zuen, eta ibaian gora egin zuen gero. Bertako indioek (txarruek edo guaraniek) hil zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/09/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312741
* Multimedia: Juan Díaz de Solís / Q312741
* ↑ Atlas de los exploradores españoles. GeoPlaneta 2009 ISBN 9788408086833. PMC 556943554. (Noiz kontsultatua: 2018-11-30).
# Juan Echanove

Juan Echanove Labanda, euskal grafiaz Juan Etxanobe (1961eko apirilaren 1a, Madril) espainiar zinema, telebista eta antzerkiko aktore bat da. Fernando Canales Etxanobe bilbotar sukaldariaren lehengusua da.
1993an Madregilda filmean burututako antzezpenarengatik Donostiako Zinemaldiko Gizonekozko Aktore Onenaren Zilarrezko Maskorra irabazi zuen.

## Filmografia
### Zinema: Filmarik nabarmenenak

* Alatriste (Agustín Díaz Yanes, 2007).
* Manolete (2006).
* Bienvenido a casa (David Trueba, 2005)
* Morir en San Hilario (Laura Mañà, 2005).
* Los Reyes Magos - ahotsa - (Antonio Navarro, 2003).
* Sin noticias de Dios (Agustín Díaz Yanes, 2001)
* Adiós con el corazón (José Luis García Sánchez, 2000).
* Los años bárbaros (Fernando Colomo, 1998)
* Sus ojos se cerraron (Jaime Chávarri, 1997)
* Siempre hay un camino a la derecha (José Luis García Sánchez, 1997).
* Memorias del ángel caído (David Alonso, 1995)
* Suspiros de España (y Portugal) (José Luis García Sánchez, 1997).
* La flor de mi secreto (Pedro Almodóvar, 1995)
* Madregilda (Francisco Reguiero, 1993).
* Mi hermano del alma (Manolo Barroso, 1993).
* Historias de la puta mili (Xavier Bárbara), 1993.
* Orquesta Club Virginia (Manuel Iborra, 1992)
* A solas contigo (Eduardo Campoy, 1990).
* Yo soy ésa (Luis Sanz, 1990).
* El vuelo de la paloma (José Luis García Sánchez, 1987)
* Miss Caribe (José Luis García Sánchez, 1989).
* Divinas palabras (José Luis García Sánchez, 1987).
* Bajarse al moro (Fernando Colomo, 1988).
* Adios pequeña/Bilbao Blues (Imanol Uribe, 1986).
* Tiempo de silencio (Vicente Aranda, 1986).
* La noche más hermosa (Manuel Gutiérrez Aragón, 1986)

### Telebista

* Un país para comérselo (2010-gaur egun)
* UCO (2009)
* Cuéntame cómo pasó (2001, 2005-gaur egun)
* Un paso adelante (2004-2005).
* La vida de Rita (2003).
* Camino de Santiago (1999).
* Famosos y familia (1999).
* Hermanos de leche (1994).
* Las chicas de hoy en día (Fernando Colomo, 1991)
* El mundo de Juan Lobón (1989)
* Vísperas (1987)
* Turno de oficio (1986-1987)
* La huella del crimen 1: El caso del cadáver descuartizado (1985)

## Diskografia

* Mucho más que dos (1993)

## Kanpo loturak

* Juan Echanove aktorearen webgunea (Gaztelaniaz)
* Juan Echanove aktorearen IMDBko fitxa irakurgai (Ingelesez)
* Datuak: Q429627
* Multimedia: Juan Echanove / Q429627
# Juan Eraso

Juan Eraso Olaetxea (Areso, 1914ko otsailaren 21a - Angelu, Lapurdi, 2002ko abenduaren 21a) nafar musikaria eta abesbatza zuzendaria izan zen.

## Bizitza

Areson jaio arren, egun gutxi batzuk baino ez zituenetik Elizondon bizi izan zen. Bertako apaiz eta organista Juan Berekoetxearekin hasi zen musika ikasten. Ondoren Ángel de Trabadeloren ikasle izan zen, eta etorkizun handiko tenor-ibilbidea hasi zuen, zintzurreko arazoek eten zutena. Handik aurrera irakaskuntzan eta abesbatza zuzendaritzan jardun zuen.
Iruñeko Kontserbatorioko irakaslea izan zen eta, 1956-1960 bitartean, Iruñeko Orfeoiaren zuzendaria. Urte horietan impostazio modernoagoa eta ahots-hobekuntza erdietsi zuen orfeoiak. Horrekin batera, Frantziako entzunlekuetako ateak ireki zitzaizkion: Saint-Émilion, Tolosa Okzitania eta Baionara iritsi ziren, eta baita Pariseraino ere, non Meza mozarabiarra abestu eta Cristóbal Halffteren Dukearen meza grabatu baitzuten.
1942an sortu zuen Elizondoko Korala funtsezkoa izan zen haren musika jardunean. Abesbatza horrekin Espainia, Portugal, Frantzia, Italia, Britainia Handia, Belgika, Austria eta Hegoafrikan aritu zen, eta sari garrantzitsuak lortu zituen: 1952an Llangollen International Musical Eisteddfodeko (Llangollen, Gales) folklore eta polifoniako lehen sariak; 1953an Innsbruckeko Ahots Polifonia Klasikoko Nazioarteko Jaialdiko lehen saria; 1978an Tolosako Nazioarteko Abesbatzen Lehiaketako lehen saria.
1947-1948an, Elizondoko alkate izan zen. Baztandar askoren kantu irakaslea izan zen, musutruk, hauxe esaten baitzuen: "dakienak irakats beza, ahal duenak ikas beza, eta duenak ordain beza". 1983an Elizondoko Seme Kutun izendatu zuten, eta 1992an Baztango Semetzako hartu zuen bertako udalak.

## Erreferentziak

* 1 2 3 Ruiz de Garibay, Carmen. Eraso Olaetxea, Juan. Auñamendi Entziklopedia [on line], 2020, aunamendi.eusko-ikaskuntza.eus (Noiz kontsultatua: 2020-10-16).
* ↑ Santamaria, Lander. Juan Eraso, centenario de un genio. Diario de Noticias, 2020ko urtarrilak 29, noticiasdenavarra.com (Noiz kontsultatua: 2020-10-16).
* ↑ Iruñeko Orfeoia: zuzendariak eta lehendakariak. orfeonpamplones.com (Noiz kontsultatua: 2020-10-16).
* ↑ Agrupación Coral de Elizondo. Coros de España, fundacionorfeo.com (Noiz kontsultatua: 2020-10-16).

## Kanpo estekak

* Juanito Eraso, baztangohaizegoa.wordpress.com
* Datuak: Q12260972
# Juan Eduardo Zúñiga

Juan Eduardo Zúñiga Amaro (Madril, Espainia, 1919ko urtarrilaren 24a - 2020ko otsailaren 24a) espainiar idazlea, eslavista, lusista, literatura-kritikaria eta itzultzailea izan zen.

## Lanak
### Narratiba

* Inútiles totales (1951), eleberria
* El coral y las aguas (1962), eleberria
* El último día del mundo (1992), eleberria
* Misterios de las noches y los días (1992), kontakizunak
* Flores de plomo (1999), eleberri historikoa
* La trilogía de la Guerra Civil (1980-2003), kontakizunak:
** Largo noviembre de Madrid (1980), kontakizunak
** La tierra será un paraíso (1989), kontakizunak
** Capital de la gloria (2003), kontakizunak
* Brillan monedas oxidadas (2010), kontakizunak

### Saiakera

* Hungría y Rumania en el Danubio; las luchas históricas en Transilvania y Besarabia. Madril, 1944
* La historia y la política de Bulgaria, Madril, 1945.
* Los artículos sociales de Mariano José de Larra, Madril, 1963 (antologia).
* El anillo de Pushkin. Lectura romántica de escritores y paisajes rusos, Bartzelona, 1983.
* Sofía, 1990, bidaia-liburua.
* Las inciertas pasiones de Iván Turgueniev, 1999
* Desde los bosques nevados: memoria de escritores rusos, 2010.
* "Prólogo" a Anton Pavlovich Chéjov, Cuentos completos Madril, 1962.

### Autobiografia

* Recuerdos de vida (2019)
* Datuak: Q5949239
# Juan Emery

Juan Maria Emery Altza (Irun, 1933ko otsailaren 18a - Hondarribia, 2015eko maiatzaren 10a) gipuzkoar futbolaria izan zen, atezain moduan ibilitakoa. Unai Emery futbolari ohi eta entrenatzailearen aita izan zen.

## Ibilbidea

| Kluba | Urtea |
| Deportivo Alavés | 1951-1952 |
| Burgos CF | 1952-1953 |
| CD Logroñés | 1953-1957 |
| Real Unión | 1958-1959 |
| RC Deportivo de La Coruña | 1959-1962 |
| Real Gijón | 1962-1964 |
| RC Recreativo de Huelva | 1964-1965 |
| Granada CF | 1965-1966 |
| Real Jaén CF | 1966-1967 |

## Kanpo estekak

* Datuak: Q12391226
# Juan Echavarría

Juan Echavarría (1962ko urtarrilaren 28a) arkularia da. Kolonbia ordezkatu zuen 1984ko Udako Olinpiar Jokoetan.

## Erreferentziak

* ↑ Juan Echevarría

## Kanpo estekak

* Datuak: Q88872703
# Juan Egaña

Juan Egaña Risco (Lima, 1769ko urriaren 31 – Santiago, 1836ko apirilaren 20a) Txileko politikaria eta idazlea izan zen. Txileko Lehen Biltzar Nazionaleko kidea zelarik, konstituzioa edo lege nagusia idazteko ardura hartu zuen. Senatuko lehendakaria izan zen 1813an. 1823ko Konstituzioa idatzi zuen batzordeko kide izan zen. Literatura-irakaslea izan zen, eta Txileko antzerki-idazle nagusietakotzat hartzen da gaur egun ere. Politikaren inguruko liburuak ere idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q325660
* Multimedia: Juan Egaña / Q325660
# Juan Emiliano O'Leary (Paraguai)

Juan Emiliano O'Leary Paraguaiko udalerri bat da, Paraná Garaiko departamenduan kokatua. 2017ko estimazioen arabera 25390 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q2445762
* Multimedia: Juan E. O'Leary, Alto Paraná / Q2445762
# Jure Kocjan

Jure Kocjan (Jesenice, 1984ko urriaren 18a), esloveniako txirrindularia da. 2013an, Euskaltel Euskadik fitxatu zuen, baina Lyme gaixotasuna harrapatuta ezin izan zuen bere maila eman.

## Taldeak

* Radenska (2005-2007).
* Perutnina Ptuj (2008).
* Camiooro (2009-2010).
* Team Type 1 (2011-2012).
* Euskaltel Euskadi ( 2013).
* Team SmartStop (2014-2015).

## Palmaresa

2005
* Istrian Spring Sariko etapa bat.
2006
* Vojvodinako Tourra.
2008
* Kubako Itzuliko bi etapa.
* Quinhai lakuko Tourreko etapa bat.
2009
* 2. Étoile de Bessegèsen eta etapa bat.
* Quinhai lakuko Tourreko bi etapa.
2010
* Pino Cerami Sari Nagusia.
2012
* Limousingo Tourreko bi etapa.
2014
* Saguenay Sari Nagusia eta etapa bat.
* Independencia Nacional Itzuliko bi etapa.
2015
* Utah Tourreko etapa bat.

## Kanpo estekak

* Datuak: Q671454
* Multimedia: Jure Kocjan / Q671454
# Jurgen Gilsing

Jurgen Gilsing (1967ko martxoaren 14a), Herbehereetako txirrindulari ohia da. 1993ko Bizkaiko Biran 7. postua lortu zuen. 1996ean Foreldorado-Golff taldean izan zen.

## Palmaresa

1993
* 7. Bizkaiko Biran
1995
* 3. Circuit de Lorrainen
1996
* Aisneko Lau Egunak eta etapa bat

## Kanpo estekak

* Jurgen Gilsing - ProCyclingStats
* Datuak: Q2669370
# Jurgen van den Broeck

Jurgen van den Broeck (Herentals, 1983ko otsailaren 1a) Belgikako txirrindulari ohia da.
Gaztetan, Munduko txapelduna izan zen erlojupeko proban Junior mailan eta Txuma Txirrindulari Klasika Internazionala irabazi zuen.
Profesionaletan bikain aritu zen Itzuli handietan, Frantziako Tourrean bitan amaitu zen lehenengo bosten artean. Italiako Giroan eta Espainiako Vueltan ere, lehenengo hamarren artean sailkatu zen.

## Palmaresa

2003
* Zellik-Galmaarden
* Txuma Txirrindulari Klasika Internazionala
* Triptyque des Monts et Châteauxeko etapa 1
2005
* 8. Beneluxeko Itzulian
2007
* 3. Belgikako erlojupeko txirrindularitza txapelketan
* 10. Beneluxeko Itzulian
2008
* 7. Italiako Giroan
2009
* 4. Beneluxeko Itzulian
2010
* 2. Andaluziako Itzulian
* 3. Frantziako Tourrean
* 4. Dauphiné Libérén
* 10. Euskal Herriko Itzulian
2011
* 2. Andaluziako Itzulian
* 4. Dauphiné Libérén eta etapa 1
* 8. Espainiako Vueltan
2012
* 3. Kataluniako Voltan
* 4. Frantziako Tourrean
* 4. Algarveko Itzulian
* 5. Dauphiné Libérén
* 10. Flèche Wallonnen
2013
* 2. Andaluziako Itzulian
* 7. Romandiako Tourrean
* 9. Kataluniako Voltan
2014
* 3. Dauphiné Libérén
2015
* Belgikako erlojupeko txirrindularitza txapelketa
2016
* 8. Kaliforniako Tourrean

## Sailkapen orokorra Itzuli Handietan

| Itzuli handia | Itzuli handia | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 |
| | Italiako Giroa | — | — | — | 74. | 7. | — | — | — | — | — | — | 12. | — | 91. |
| | Frantziako Tourra | — | — | — | — | — | 13. | 3. | UT | 4. | UT | 13. | — | UT | — |
| | Espainiako Vuelta | — | — | — | — | — | — | — | 8. | UT | — | UT | UT | — | — |
| Munduko erlojup. txapelketa | Munduko erlojup. txapelketa | — | — | — | 23. | — | — | — | — | — | — | — | 18. | — | — |
—: ez zuen parte hartu UT: utzi, ez zuen amaitu

## Kanpo estekak

Jurgen van den Broeck - ProCyclingStats
* Datuak: Q428257
* Multimedia: Jurgen Van den Broeck / Q428257
# Jurema (Pernambuco)

Jurema Brasilgo udalerri bat da, Pernambuco estatuan kokatua. 13.648 biztanle ditu 148,254 km²ko eremuan.

## Ikus, gainera

* Pernambuco

## Kanpo estekak

* Datuak: Q2104639
* Multimedia: Jurema / Q2104639
# Jurgen Van Roosbroek

Jurgen Van Roosbroeck (Lier, 1975eko urriaren 26a-) flandriar txirrindulari ohia da.

## Palmaresa

1998
* 4. Nafarroako Itzulian
1999
* 2. Circuit de Lorraineko etapa batean
2000
* 6. Regio-Tourrean
* 8. Schaal Selsean
2001
* 9. Vilvoorde Sari Nagusian
2005
* 3. De Drie Zustersteden-ean

## Kanpo estekak

* Jurgen Van Roosbroek - ProCyclingStats
* Datuak: Q28865801
# Jurdan Martitegi

Jurdan Martitegi Lizaso (Durango, 1980ko maiatzaren 10a) bizkaitar ETAren kide eta ezker erradikalaren aktibista da. ETAko kide izateagatik (berak onartua) eta hainbat kotxe-bonbekin atentatuak egiteagatik 2009an atxilotu zuten eta 2014an Espainiako Auzitegi Nazionalak 130 urteko espetxe zigorra ezarri zion.
Hainbat atentau egin ondoren eta Juan Manuel Piñuel Villalón Guardia Zibila hil ondoren, uste da Jurdanek berak hil zuela Isaías Carrasco PSOE (Espainiako Langileen Alderdi Sozialistaren)-ren kide zena.

## Erreferentziak

* ↑ «Martitegi, Uriarte eta Azpitarte gaur gauean eramango dituzte Parisera, inkomunikazioa ahal bezainbat luzatu ostean» Berria 2009-09-21.
* ↑ (Gaztelaniaz) «Más de 130 años de cárcel para Martitegi y otro etarra por el atentado del cuartel de Calahorra» 20 Minutos 2014-03-20.
* ↑ diariodenoticias.com. Retrieved 2009-02-15.. .
* Datuak: Q6315000
# Jurema (Piauí)

Jurema Brasilgo udalerri bat da, Piauí estatuan kokatua. 4.425 biztanle ditu 1.271,889 km²ko eremuan.

## Ikus, gainera

* Piauí

## Kanpo estekak

* Datuak: Q1941164
* Multimedia: Jurema (Piauí) / Q1941164
# Juan Martin Hiribarren

    Artikulu hau euskal idazle azkaindarrari buruzkoa da; beste esanahietarako, ikus «Iribarren».
Juan Martin Hiribarren (Azkaine, Lapurdi, 1810eko maiatzaren 8a - Baiona, Lapurdi, 1866ko azaroaren 26a) euskal idazlea izan zen.

## Biografia

1810ean jaio zen Azkainen. Erlijio katolikoari dedikatua Urruñan bikario ibili zen, gero Bardozen erretore eta Baionako katedralean kalonje.
Lapurdiko hiriburuan hil zen 1866an.
2010eko irailean Euskaltzaindiak bere omenezko jardunaldi batzuk antolatu zituen Azkainen, Hiribarrenen jaiotzaren bigarren mendeurrenaren harira.

## Poesia

* Escaldunac. Iberia, Cantabria, Eskal-herriac; Eskal-herri bakhotcha eta hari darraicona (1855, Baiona). Olerki bilduma hau Hiribarrenen lanik ezagunena da.
* Montebideoco berriac (1853, Baiona). Kanta bilduma.
* Escaraz eguia (1858). Erlijioen historia bat da.
Oraindik argitaratu ez diren lan batzuk daude; haien artean frantsesezko idazkiak eta euskara-frantsesa hiztegi bat daude.

## Erreferentziak

* ↑ Hiribarren Bidegileak bilduman.
* ↑ Jardunaldien berri Kazeta.infon.
* ↑ Jardunaldiak Garan.

## Ikus, gainera

* Lapurdiko idazleak

## Kanpo estekak

* Juan Martin Hiribarren Bidegileak bilduman, Xipri Arbelbidek idatzitako lana.
* Juan Martin Hiribarren literaturaren zubitegian
* Joseba Aurkenerena: Martin Hiribarren idazle azkaindarra
* Datuak: Q12261051
* Multimedia: Juan Martin Hiribarren / Q12261051
# Juan Mario Gómez Esteban

Juan Mario Gómez Esteban, (Portugalete, Bizkaia, 1958ko otsailaren 15a) euskal xakelaria da, Nazioarteko Maisu Handia. 2008ko urriko FIDEren zerrenda munduko 761.a zen, 2498ko ELOarekin.
1980an eta 1992an Espainiako txapelduna, bederatzi aldiz izan da Euskadikoa: 1988, 1990, 1997, 1998, 2001, 2003, 2005 eta 2006an.
Euskal Herriko lau xake jokalarik lortu dute Nazioarteko Maisu Handia titulua: Txelu Fernandez bilbotarrak, 1986an; Felix Izeta zestoarrak, 1994an; Mario Gomez portugaletetarrak, 2004an; eta Mikel Huerga, 2021ean. Lehenengo hirurak lehia ofizialetatik erretiratuta daude, nahiz eta noizean behin Gomezek eta Fernandezek taldeka partidaren bat jokatzen duten. Izeta, berriz, Euskadiko eta Eskoziako selekzioen artekoan aritu zen 2014an. Baina, salbuespen horiek kenduta, esan daiteke 2010eko hamarkadan ez dela egon Euskal Herriko Maisu Handirik lehiaketa ofizialetan.

## Erreferentziak

* 1 2 Tornay, Josu. «Bidea, luzea bezain aberasgarria» Berria (Noiz kontsultatua: 2021-10-16).

## Ikus, gainera

* Txelu Fernandez
* Felix Izeta
* Mikel Huerga

## Kanpo estekak

* FIDE webgunea
* Datuak: Q3751041
# Juan Marsé

Juan Marsé Carbó (Bartzelona, 1933ko urtarrilaren 8a - ib., 2020ko uztailaren 18a) kataluniar eleberrigilea izan zen. 1950eko belaunaldiaren Bartzelonako Eskolako kidea izan zen, Jaime Gil de Biedma, Carlos Barral, Juan García Hortelano, Manuel Vázquez Montalbán, Juan Goytisolo, Terenci Moix eta Eduardo Mendoza bere lagunekin batera.

## Lanak

* Encerrados con un solo juguete (1960, Seix Barral)
* Esta cara de la luna (1962, Seix Barral)
* Últimas tardes con Teresa (1966, Seix Barral)
* La oscura historia de la prima Montse (1970, Seix Barral)
* Si te dicen que caí (1973, Novaro)
* La muchacha de las bragas de oro (1978, Planeta), Planeta Saria
* Un día volveré (1982 Plaza & Janés)
* Ronda del Guinardó (1984, Plaza y Janés)
* El amante bilingüe (1990, Planeta)
* El embrujo de Shanghai (1993, Plaza y Janés)
* Rabos de lagartija (2000, Areté-Plaza & Janés)
* Canciones de amor en Lolita's Club (2005, Lumen)
* Caligrafía de los sueños (2011, Lumen)
* Noticias felices en aviones de papel (2014, Lumen)
* Esa puta tan distinguida (2016)

## Kanpo estekak

* Datuak: Q460109
* Multimedia: Juan Marsé / Q460109
# Juan Martin Pertika

Juan Martin Pertika (Gernika, Bizkaia, 1888ko abenduaren 7a - Donostia, Gipuzkoa, 1971ko uztailaren 27a) euskal idazlea izan zen. Zeruko Argia agerkarian eman zituen argitara lan aipagarrienak. Pertikarenak dira: Gaztetako ipuiñak, Peru ta Marixa eta Pertika abixenaren jatorria. Gaztelaniaz ere idatzi zuen: Aves canoras del País Vasco (1955) eta Animales salvajes del País Vasco (1960).

## Kanpo estekak

* Juan Martin Pertika literaturaren zubitegian

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12261053
# Juan Martinez Zaldibiakoa

Juan Martinez Zaldibiakoa Elduaien (Tolosa, c. 1500 - 1575eko apirilaren 28a) gipuzkoar historialaria eta agintari oinaztarra izan zen. Zuzenbidea ikasi, jaioterriko alkatea eta Gipuzkoaren ordezkaria izan zen.
Egungo zenbait adituen ustetan euskokantabrismoaren sortzailea dugu. Zenbait liburu idatzi zituen, ezagunena 1560ko Suma de las cosas cantábricas y guipuzcoanas izanda. Gainera, bere lanetan Gipuzkoa Gaztelako Erresumarekin borondatez batzearen teoria defendatu zuen, gerora ildo propio sortu eta arrakasta lortuko zuena.

## Erreferentziak

* ↑ Real Academia de la Historia. Juan Martínez de Zaldivia Elduayen. .
* ↑ Arrieta Elizalde, Idoia. (2011-04-08). «Ezkutatu digutena: Donostiaren konkista» Berria.

## Kanpo estekak

* Datuak: Q55502132
# Juan Martin Ocaña

Juan Martin Ocaña López (Aratzuri, 1958ko maiatzaren 3a - ), euskal txirrindulari profesional ohia da, 1980 eta 1981 artean profesionala izan zena. Bere ibilbidean garaipen bakarra lortu zuen.

## Palmaresa

1980
* Masferrer garaikurra

## Emaitzak lasterketa nagusietan

| Lasterketa | 1980 | 1981 |
| Italiako Giroa | - | - |
| Frantziako Tourra | - | - |
| Espainiako Vuelta | Err. | - |
| Txirrindularitzako Munduko Txapelketak | - | - |
-: Ez zuen parte hartu Err.: Erretiratu zen

## Taldeak

* Reynolds (1980-1981)

## Erreferentziak

* ↑ www.urtekaria.com
* Datuak: Q9015787
# Juan Martinez de Rekalde

Juan Martinez de Rekalde Larrinaga (Bilbo, c. 1540 – A Coruña, 1588ko urriaren 23a) euskal militar eta itsas-gizona izan zen.
Espainiako Itsas Armadan sartu eta Bizkaiko itsas armadan karrera egin zuen, Mendebaldeko Indietara zihoazen hiru ontziteriei eskolta emanez. Madeira inguruan urrez beteriko galeoi bat erreskatatu ondoren, Laredoko ontziteriaren agintaritza lortu zuen. Irlanda laguntzeko espedizioetan parte hartu zuen.
1587an Ingalaterra inbaditzeko Itsas Armada Garaiezina prestatzen ari zirela, itsas armadako almirante izendatu zuten. Gorriak ikusi zituen kanpaina horretan eta A Coruñara itzuli ondoren, bertan hil zen sukarrak jota.

## Bibliografia

* Enciclopedia General del Mar. Garriga, Bartzelona, 1957.

## Zumarkalea

* Errekalde zumarkalea, Bilbo: bere omenezko izena darama.
* Datuak: Q3314992
* Multimedia: Juan Martínez de Recalde / Q3314992